Page:Coalman's courtship to the creel-wife's daughter (10).pdf/10



1Ο mither to be; then in through the fish-market, where he bought twa lang herrin, an' twa baps, a pair of suter's auld shoon, greased black and made new again, to make his feet feasible like, as he kend the lass would look at them (for his mither tell'd him the wo- men look'd ay to the men's legs or they  married them, and the weel-legged loons  gade ay best aff.) So Sawny came swaggerin' thro' a the shell wives, but she was na there, but com- ing down the town below the guard he met auld Be-go justi' the teeth, an she cries, Hay laddie my dow, how's your mither ho- nest Mary! Thank you, quo' Sawny, she's meat hale, aye working some--how's a at  hame, is Kate and the laddie weel? Matty. Fu' weel, my dow: ye're a braw sonsy dog grown, a wallie fa' me gin I kend ye. Come, come, quo' Sawny, and I'll gie ye a mossack to heat your wame, it is a cauld day: and ye're my mither's countrywoman. Na, fair fa' you, Sawny, l'il nae refus't; 2 dram's better the day than a clap on the arse wi' a cauld shule, sae follow me, my dow. So awa' she took me, quo' Sawny, down dark stair, to ane o' the how houses beneath the yird, where it was mirk as in a coal heugh, and they had a great fire. Sweet be Wi' me, quo Sawny, for it minds me o' the part; an' a muckle pot has a little caul- dron, seethin kail and roasting flesh, the